section_heading: Povijest
paragraph_text: Broj polaznika Teološke škole u Heiligenkreuzu osobito se povećao u godinama poslije Drugoga vatikanskog sabora kad se s njezinim djelovanjem upoznao i tadašnji biskup Regensburga Rudolf Graber. Biskup Graber je u Heiligenkreuz slao studente – mnoge i u zrelijoj životnoj dobi, tzv. kasno pozvane (njem. Spätberufene) kako bi se tamo pripremili za svećeništvo. Godine 1976. tadašnjoj je Teološkoj školi dodijeljen status visoke škole. Godine 2007. tamošnje je sjemenište "Rudolphinum" predano u nadležnost opatiji Heiligenkreuz i povjerenstvu austrijskih biskupa te preimenovano u Međubiskupijsko sjemenište Leopoldinum. [https://www.stift-heiligenkreuz.org/ab-1-juli-wird-es-es-das-ueberdioezesane-priesterseminar-leopoldinum-heiligenkreuz-geben-19-06-07/ Stift Heiligenkreuz: Ab 1. Juli wird es es das “Überdiözesane Priesterseminar Leopoldinum Heiligenkreuz” geben] (objavljeno 19. lipnja 2007.), pristupljeno 31. prosinca 2021.